gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Galiza foi onde máis baixou o paro no mes de xuño
Luns, segunda feira, 26 de setembro de 2022
En 5.053 persoas, máis da metade en Pontevedra
No último ano o desemprego caeu en 10.590 persoas, e sitúase en 143.156.
O número de parados rexistrados en Galiza nas oficinas do Servizo de Emprego baixou en 5.053 persoa durante o pasado mes xuño, co que a cifra total de desempregados se sitúa en 143.156.
No total do Estado, o descenso do paro rexistrado o mes pasado foi de 7.362 persoas, polo que o número total de desempregados é de 1.965.869, segundo informou este martes o Ministerio de Traballo español.
O maior descenso produciuse en Galiza (-5.053), seguido de Castela e León (-4.621) e Castela-A Mancha (-2.783), e o maior ascenso, en Andalucía (9.038) e Cataluña (677).
En Galiza, a diminución do número de parados foi do 3,41% respecto a maio e, en termos interanuais, os desempregados caeron en 10.590, un 6,89%.
Malia o dato positivo de ser a zona do Estado co maior descenso, o paro feminino segue a ser a materia pendente, xa que a cifra de homes desempregados sitúase en 50.809, mentres que a de mulleres é case o dobre: 92.347.
Por sectores e por provincias
Por sectores, o paro rexistrado baixou en todos en xuño, agás no colectivo sen emprego anterior, que subiu en 283 e fica o total en 22.719. O maior descenso produciuse nos servizos (en 3.488, até os 79.327); seguido da industria (en 961, até 22.664); da construción (en 604, até 14.069); e da agricultura (en 283, até 4.377).
Por provincias, tamén baixou en todas no mes de xuño. Así, en Pontevedra (na que máis de todo o Estado) fíxoo en 2.286, un 4,21%; na Coruña, en 1.387, un 2,28%; en Lugo, en 896, un 6,11%; e en Ourense, en 484, un 2,61%.
Tras estes datos, a provincia coruñesa ten 59.332 desempregados; a pontevedresa, 51.976; a ourensá, 18.073; e a lucense, 13.775 parados.
Datos facilitados polo Ministerio de Traballo español (.pdf, 415KB)
O paro sobe en 10.200 persoas no primeiro trimestre de 2007
A taxa de desemprego baixa nove puntos con respecto a 2006
Un estudo de Traballo amosa que as mulleres cobran un 27% menos cós homes
O paro subiu un 3,2% no mes de outubro
A taxa de paro volve baixar e queda situada nun 7,28%
O paro aumentou un 0,3 por cento no mes de setembro
Galiza, segunda comunidade onde máis baixou o paro no último ano
O paro medrou en 12.600 persoas, situando a taxa de desemprego en case un 10%
Logo de varios meses subindo á fin baixa o paro en Galiza
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto